Document ID: /fineweb-2-swissfilter-quality_10-filterrobots/filtered/02038.jsonl.gz/5289

La via tranter Martina e Vinadi è puspè averta dapi il venderdi suentermezdi a las 14:30 – quai bun in mais suenter la crudada da grippa. Tut las lavurs hajan pudì vegnir fatgas tenor plan, ha confermà l'Uffizi da construcziun bassa envers RTR.
Il tschancun da via, nua che la crappa ha sutterà la via è il mument però be surtratg cun glera. L'emna proxima duai quel lura vegnir catramà. Durant quest temp resta la via averta sin omadus vials.
RR novitads 12:00